[{"text_idx": "#000002", "text": "Wrth adael y Gogledd ar o\u0302l, teimlais don o dywyllwch yn dod drosof wrth i\u2019r wynebau cyfeillgar a\u2019r mynyddoedd mawr bylu tu o\u0302l i mi. Gyda fy nghluniau dolurus yn rhwbio yn ffyrnig, mi gerddais yn araf, i\u2019r glaw heb wybod be\u2019 oedd i ddod ar y 3ydd ran o fy antur fawr Gymraeg."}, {"text_idx": "#000004", "text": "Tra yn Mach, mi wnes i gyfarfod a Derwydd. Pan dwi\u2019n dweud \u2018Derwydd\u2019, dydw i ddim yn golygu Derwydd Eisteddfodol. Be\u2019 dwi\u2019n ei olygu yw Nomad ysbrydol barfog gyda \u2018dreads\u2019 gwyn, sandalau a siorts bach coch."}, {"text_idx": "#000005", "text": "Arweiniodd fi ar fws ar daith i fyny\u2019r dyffryn i CAMLAN. Yno, roedd yn cofio, mewn bywyd blaenorol yn y 6ed ganrif ... roedd yn ymladd ym mrwydr olaf y Brenin Arthur ... cusanom garreg gysegredig a gorwedd yn y maes wrth iddo adrodd sut y digwyddodd y frwydr enwog. Yna dangosodd i mi lle cafodd Arthur ei gario ar o\u0302l ei anaf a lle y cymerodd ei anadl olaf."}, {"text_idx": "#000006", "text": "Yn ddiweddarach y prynhawn hwnnw, datgelodd lle claddwyd y clefyd \u2018Caledfwlch\u2019 (Excalibur) a gwnaeth i mi addo peidio a\u0302 datgelu ei leoliad."}]